***
Дызэрысыр хэкуу дымыщIэу дыщопсэу тхуэмыхъуу
ЛъэбакъуипщI адэкIэ Iун макъ къыджьэдэIукI мыхъуу
Абдеж нэхъ хуэщIа уи гугъэу къебгъэжьар ныкъуэжыIэу
Кремл лъапцIэжь зэрыдэсыр гум къагъэкIыж щIыIэ-щIыIэу
Абы и Iэпхъуамбэхэр дагъэлщ, ещхьщ хьэмбылу гъумыщIэ
И зы псалъэр зы абрэмывэ мыхъуну уи фIэщ тумыщIэ
ЦIыв пащIэшхуэ - выбжьэ теплъэ - щIогуфIыкI
И шырыкъуитIым я лъапщэр тоцIуукI
Ихъуреягъыр кIэрыху-кIэрыщ, пщэ лантIэ, IумпIэ Iыгъ
Зыриджэгухэр, IуэхутхьэбзащIэу, ныкъуэцIыхун зи нэрыгъ
Хэти мэфий, хэти мэпщIэу, хэт мэIуей
Езы закъуэр мэIунщIэ, фIыу мэкъуейщIей
Шылъэгу налу къызэкIэлъыщIидз хабзэ мыхъур
- Хэт и натIэ, е и щахэ, нэ е нэжьгъ темыхуэу мыхъур,
УкI тэзыри хуохъужри – фо IэмыщIэщ
Асэтынэбгъэшхуэ тIари зи фIыщIэщ.
(Усэр Сталин теухуауэ итхыгъащ)
1933
